cyanic-selkie/wikianc huggingface dataset:
ฮาร์ลีย์-เดวิดสัน: วีลส์ออฟฟรีดอม
รูปแบบการเล่น
ฮาร์ลีย์-เดวิดสัน: วีลส์ออฟฟรีดอม ต่อยอดจากภาคเรซอะครอสอเมริกาก่อนหน้า โดยให้ผู้เล่นมีส่วนร่วมในกิจกรรมแรลลีมอเตอร์ไซค์ต่าง ๆ ทั่วสหรัฐ กิจกรรมใหม่สำหรับเกมนี้คือด่านแรลลีตามเช็กพอยต์ ซึ่งคล้ายกับเกมโมโตครอสแมดเนส และมิดไนต์คลับ พร้อมด้วยโหมดเกมโป๊กเกอร์รันที่นอกจากจะชนะการแข่งขันแล้ว ผู้เล่นจะต้องมีขาไพ่โป๊กเกอร์ที่ดีที่สุดเมื่อสิ้นสุดการวิ่งแต่ละครั้ง เช่นเดียวกับเกมฮาร์ลีย์-เดวิดสันรุ่นก่อน ๆ ภาควีลส์ออฟฟรีดอมใช้มอเตอร์ไซค์หลายรุ่นจากบริษัท เช่น ฮาร์ลีย์-เดวิดสัน แฟตบอย ที่กลับมา พร้อมกับซอฟเทลดูซ, ไดนาไวด์ไกลด์ และไนต์เทรน ตรงกันข้ามกับด่านตามทางยาวจากจุดหนึ่งไปยังอีกจุดหนึ่งในภาคเรซอะครอสอเมริกา ภาควีลส์ออฟฟรีดอมเป็นแบบโอเพนเวิลด์ในธรรมชาติ ด้วยด่านเช็กพอยต์แบบโอเพนเวิลด์และเซอร์กิต รวมถึงความสามารถในการเลือกกิจกรรมตามอัธยาศัย
จักรพล ตั้งสุทธิธรรม
งานการเมือง
จักรพล เป็นผู้เสนอญัตติด่วน ขอให้สภาผู้แทนราษฎรตั้งคณะกรรมาธิการวิสามัญพิจารณาศึกษาแนวทางการป้องกันและแก้ไขปัญหาฝุ่นละอองขนาดเล็กหรือ PM 2.5 จนนำไปสู่การตั้งคณะกรรมาธิการวิสามัญพิจารณาศึกษาแนวทางการป้องกันและแก้ไขปัญหาฝุ่นละอองขนาดเล็ก (PM 2.5) อย่างเป็นระบบ
สมาชิกสภาผู้แทนราษฎร
จักรพล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ฮาร์ลีย์-เดวิดสัน: วีลส์ออฟฟรีดอม
รูปแบบการเล่น
การปรับปรุงอื่น ๆ ได้แก่ การเพิ่มเอ็นจินฟิสิกส์ฮาวอค กับฟิสิกส์ตุ๊กตาผ้า และแอนิเมชันตัวละครใหม่ ทำให้ตัวละครของผู้เล่นแยกจากมอเตอร์ไซค์ได้เมื่อชนกับฉากหรือคู่แข่ง รวมถึงการรวมบริการจับคู่ของเว็บไซต์เกมสปาย ทำให้ผู้เล่นสามารถเข้าร่วมหรือโฮสต์เซสชันหลายผู้เล่นได้ง่ายขึ้น เมื่อเทียบกับองค์ประกอบหลายผู้เล่นในภาคก่อนซึ่งถูกวิพากษ์วิจารณ์ว่าใช้งานลำบาก
การตอบรับ
การตอบรับภาควีลส์ออฟฟรีดอมเป็นแบบผสม ผู้วิจารณ์สังเกตเห็นการปรับปรุงจากภาคก่อน แต่บ่นเกี่ยวกับปัญญาประดิษฐ์ของเกมและปัญหาทางเทคนิค องค์ประกอบของผู้เล่นหลายคนยังถูกตั้งคำถาม สาเหตุหลักมาจากจำนวนผู้เล่นที่เบาบาง แม้จะใช้บริการจับคู่และตัวเลือกที่จำกัด
สตีเวน พูล จากเว็บไซต์เกมสปอตกล่าวว่า "หากคุณกำลังมองหาการแข่งรถมอเตอร์ไซค์สมรรถนะสูงบนพีซี คุณจะต้องแตะเกมนี้ในระยะเวลาสั่งซื้ออันสั้น" พวกเขาให้คะแนนเกมนี้ที่ 5.3 (ปานกลาง) ในการวิจารณ์แบบผสมที่คล้ายคลึงกัน วินเซนต์ โลเปซ จากเว็บไซต์ไอจีเอ็นได้กล่าวถึงการปรับปรุงด้านกราฟิกที่เหนือเกมภาคก่อน, โครงสร้างแบบปลายเปิด และการรวมเกมสปายอาร์เคด แต่ติเตียนปัญญาประดิษฐ์ที่เอาแน่เอานอนไม่ได้และขาดความยาก โดยกล่าวว่า "หากบางที คุณสนุกกับการใช้จ่ายเงินไปกับของมีค่า เช่น พูดว่า... ก็เกมอื่น ๆ ในตลาด มากกว่าที่คุณน่าจะใช้เงินยี่สิบเหรียญ และซื้อซูเปอร์ไบก์ 2001 ให้ตัวเอง หรืออย่างน้อยบางสิ่งก็มีค่ามากกว่าเล็กน้อย"
ส่วนบทวิจารณ์ที่เป็นบวกมากกว่า มาจากชอว์น สไนเดอร์ แห่งเกมมิงเอกเซลเลนซ์ เขาถือว่า "เป็นก้าวที่ยิ่งใหญ่มากจากภาคก่อน" แต่ยังตั้งข้อสังเกตถึงการขาดความยากของเกม รวมทั้งการควบคุมยานพาหนะที่ไม่ดี
มอนซอน
มอนซอน (Monzón) เป็นเมืองเล็ก ๆ ในแห่งหนึ่งในแคว้นปกครองตนเองอารากอน ประเทศสเปน ตั้งอยู่ทางทิศตะวันออกเฉียงเหนือของแคว้น (ในท้องที่ซิงกาเมดิโอของจังหวัดอูเอสกา) และอยู่ติดกับแม่น้ำซิงกาและแม่น้ำโซซา ในปี ค.ศ. 2014 มีจำนวนประชากร 17,176 คน
พระเจ้าอีริคที่ 4 แห่งเดนมาร์ก
พระเจ้าอีริคที่ 4 แห่งเดนมาร์ก เป็นที่รู้จักในพระนาม อีริคผู้รีดไถเงิน หรือ  Eric Ploughpenny (Erik Plovpenning); ราว ค.ศ. 1216 - 10 สิงหาคม ค.ศ. 1250) ทรงเป็นพระมหากษัตริย์แห่งเดนมาร์กตั้งแต่ค.ศ. 1241 จนกระทั่งสวรรคตในปีค.ศ. 1250 รัชกาลของพระองค์สร้างความขัดแย้งและสงครามกลางเมืองต่อพระราชอนุชาของพระองค์
ช่วงต้นพระชนมชีพ
เจ้าชายอีริคทรงเป็นพระราชโอรสในพระเจ้าวัลเดมาร์ที่ 2 แห่งเดนมาร์กที่ประสูติแต่เจ้าหญิงบึเร็งการียาแห่งโปรตุเกส และเป็นพระเชษฐาในเจ้าชายอเบลและเจ้าชายคริสตอฟเฟอร์ พระองค์ประสูติราวค.ศ. 1216
ในปีค.ศ. 1218 พระเชษฐาต่างพระมารดาของพระองค์คือ วัลเดมาร์ยุวกษัตริย์ ได้ครองราชย์เป็นกษัตริย์ร่วมกับพระราชบิดาและเป็นรัชทายาทในราชบัลลังก์ โดยได้รับพระราชทานบรรดาศักดิ์ดยุกแห่งชเลสวิก หลังจากยุวกษัตริย์วัลเดมาร์สวรรคตก่อนที่จะได้เสวยราชย์ในปีค.ศ. 1231 อีริคจึงได้รับการสวมมงกุฎเป็นพระมหากษัตริย์ที่มหาวิหารลุนด์ในวันที่ 30 พฤษภาคม ค.ศ. 1232 โดยเป็นพระประมุขร่วมกับพระราชบิดาและเป็นรัชทายาทในราชบัลลังก์ ต่อจากนั้นพระองค์ได้ยกดัชชีชเลสวิกให้แก่เจ้าชายอเบล พระราชอนุชาของพระองค์ เมื่อพระราชบิดาสวรรคตในปีค.ศ. 1241 พระองค์จึงได้สืบราชบัลลังก์
รัชกาล
รัชกาลของพระองค์เต็มไปด้วยความขัดแย้งที่ขมขื่น โดยเฉพาะการต่อต้านของพระราชอนุชา ดยุกอเบลแห่งชเลสวิกทรงต้องการแยกตัวเป็นอิสระโดยได้รับการสนับสนุนจากเหล่าเคานท์ในฮ็อลชไตน์ กษัตริย์อีริคที่ 4 ยังต้องทรงต่อสู้กับเหล่าชาวนาในแคว้นสคาเนีย ที่ก่อกบฏต่อการจ่ายภาษีหนักให้ทางการในเรื่องของการไถนา จำนวนคันไถของคนหนึ่งคนเป็นเครื่องวัดความมั่งคั่งของคนๆ นั้น ทำให้กษัตริย์ทรงได้รับฉายานามว่า "plough-penny" (ไถ-เงิน) (Erik Plovpenning)
กษัตริย์อีริคที่ 4 ทรงครองราชย์ได้หนึ่งปี ก็เกิดความขัดแย้งกับพระราชอนุชา ดยุกอเบลแห่งชเลสวิก ในปีค.ศ. 1242 ความขัดแย้งกินเวลาต่อเนื่องสองปีก่อนที่พระราชอนุชายินยอมที่จะพักรบในปีค.ศ. 1244 เพื่อร่วมรบในสงครามครูเสดในเอสโตเนีย ในขณะเดียวกันกษัตริย์อีริคทรงเผชิญปัญหากับภาคีทางศาสนาที่มองว่าพวกเขาต้องได้รับการยกเว้นการเสียภาษีตามที่กษัตริย์อีริคทรงประเมิน กษัตริย์อีริคทรงต้องการให้มีการจัดเก็บภาษีที่ดินของคริสตจักรเช่นเดียวกับผู้ถือครองที่ดินรายอื่น สมเด็จพระสันตะปาปาทรงส่งเอกอัครสมณทูตมาเจรจาไกล่เกลี่ยข้อพิพาทระหว่างกษัตริย์กับเหล่าบิชอปในโอเดนเซในปีค.ศ. 1245 การปัพพาชนียกรรมได้ถูกใช้เป็นคำขู่แก่ใครก็ตาม ไม่ว่าจะมีอำนาจมากหรือน้อยที่ทำการล่วงเกินสิทธิพิเศษของคริสตจักรสมัยโบราณ สิ่งนี้ถูกส่งมาเตือนกษัตริย์อีริคที่ 4 ว่าคริสตจักรจะไม่ยอมหากพระองค์ยังคงดำเนินการประเมินทรัพย์สินของศาสนจักรเพื่อวัตถุประสงค์ทางภาษีต่อไป
ความขัดแย้งระหว่างกษัตริย์อีริคที่ 4 และพระราชอนุชาทั้งสองได้มาถึงจุดแตกหักอีกครั้งในปีค.ศ. 1246 เริ่มจากการที่กษัตริย์อีริคทรงยกทัพบุกฮ็อลชไตน์ โดยพยายามยึดดินแดนที่เคยเป็นของพระราชบิดาคืนมา ดยุกอเบลแห่งชเลสวิกทรงอภิเษกสมรสกับธิดาของอดอล์ฟที่ 4 แห่งฮ็อลชไตน์และทรงเคยเป็นผู้ปกครองของน้องชายในพระชายาทั้งสอง คือ เคานท์แห่งฮ็อลชไตน์ ได้แก่ โยฮันน์ที่ 1 เคานท์แห่งฮ็อลชไตน์-คีล และเกอร์ฮาร์ดที่ 1 เคานท์แห่งฮ็อลชไตน์-อิตเซโฮเอ เจ้าชายอเบล ดยุกแห่งชเลสวิกทรงบีบบังคับให้พระเชษฐายกเลิกแผนการโจมตีเสีย ในปีถัดมา ดยุกอเบลและทหารฮ็อลชไตน์ได้บุกเข้าไปคาบสมุทรจัตแลนด์และเกาะฟึน ได้เผาทำลายและปล้นสะดมตั้งแต่เมืองราเนอส์ไปจนถึงโอเดนเซ เจ้าชายอเบลได้รับการสนับสนุนจากสันนิบาตฮันเซอเมืองลือเบ็ค และพระราชอนุชาคือ เจ้าชายคริสตอฟเฟอร์ ลอร์ดแห่งลอลลันด์และฟัลสเตอ และพระเชษฐาต่างมารดาคือ คนุด ดยุกแห่งเบคิงเงอ
กษัตริย์อีริคที่ 4 ทรงตอบโต้ทันที ด้วยการยึดเมืองรีเบคืน และยึดเมืองสเวนบอร์กซึ่งเป็นเมืองที่เจ้าชายอเบลได้รับเป็นมรดกจากพระราชบิดา ในปีค.ศ. 1247 พระองค์ยึดครองปราสาทอาเรสคอฟบนเกาะฟึน และจับกุมเจ้าชายคริสตอฟเฟอร์ พระอนุชาและดยุกคนุด พระเชษฐาต่างมารดาไว้เป็นเชลย มีการจัดทำสนธิสัญญาสันติภาพด้วยเจ้าหญิงโซฟีแห่งเดนมาร์ก (1217-1247) พระขนิษฐาในกษัตริย์อีริคที่ 4 พระนางทรงเป็นพระชายาในโยฮันที่ 1 มาร์เกรฟแห่งบรันเดนบูร์ก (ราวค.ศ. 1213-1266) โดยมีข้อตกลงให้กษัตริย์อีริคครอบครองเดนมาร์กทั้งหมด ในปีค.ศ. 1249 ชาวนาในสคาเนียลุกฮือก่อกบฏต่อต้านภาษีคันไถ กษัตริย์ทรงสามารถรักษาความสงบไว้ได้ด้วยการช่วยเหลือจากเกาะเชลลันด์ แต่ศาสนจักร ดยุกอเบลและชาวเยอรมันทางตอนใต้ของคาบสมุทรจัตแลนด์ได้รวมตัวกันเป็นพันธมิตรต่อต้านกษัตริย์
ลอบปลงพระชนม์
กษัตริย์อีริคทรงระดมพลและมุ่งหน้าสู่ดัชชีเอสโตเนียเพื่อปกป้องฐานทัพของพระองค์ที่นั่นในปีค.ศ. 1249 แต่เมื่อทรงเสด็จกลับเดนมาร์กในปีค.ศ. 1250 พระองค์ทรงนำกองทัพไปที่ฮ็อลชไตน์เพื่อป้องกันการยึดครองป้อมปราการที่เรนส์บูร์กและเพื่อสั่งสอนเหล่าเคานท์เยอรมันว่าพระองค์ยังคงเป็นกษัตริย์ของพวกเขาอยู่ พระอนุชาของพระองค์ เจ้าชายอเบล ดยุกแห่งชเลสวิกเสนอให้พระเชษฐาเข้ามาประทับที่ปราสาทก็อททร็อปในชเลสวิก ในเย็นวันนั้นกษัตริย์เดนมาร์กทรงเล่นเกมพนันกับหนึ่งในอัศวินชาวเยอรมัน มหาดเล็กของดยุกและกลุ่มชายฉกรรจ์ได้บุกเข้ามาจับกุมกษัตริย์เป็นนักโทษ พวกเขามัดตัวพระองค์และลากพระองค์ออกจากตำหนักของดยุกและลงเรือพายออกไปยังอ่าวชเล กลุ่มชายฉกรรจ์พายเรืออกไปเป็นลำที่สอง เมื่อกษัตริย์อีริกทรงได้ยินเสียงของศัตรูของพระองค์คือ เลฟ กัดมุนด์เซน (ราวค.ศ. 1195-1252) พระองค์ก็ตระหนักได้ว่าต้องทรงถูกสังหารแน่ หนึ่งในผู้จับกุมพระองค์ได้รับค่าจ้างวางเพื่อมอบความตายแก่กษัตริย์ด้วยคมขวาน กษัตริย์อีริคที่ 4 ทรงถูกตัดพระเศียรและพระบรมศพถูกโยนทิ้งอ่าวชเล เช้าวันต่อมา ชาวประมงสองคนได้พบพระวรกายไร้เศียรของกษัตริย์ติดอยู่กับตาข่ายดักปลา พวกเขานำพระบรมศพไปที่โบสถ์คณะโดมินิกันในชเลสวิก ต่อมาพระบรมศพของพระองค์ถูกย้ายไปฝังที่โบสถ์นักบุญเบ็นท์, ริงสเต็ด, เดนมาร์ก ในปีค.ศ. 1257
พระราชอนุชาของกษัตริย์อีริค คือ เจ้าชายอเบล ได้ครองราชย์เป็นพระมหากษัตริย์เดนมาร์ก กษัตริย์อเบลทรงยืนยันว่าพระองค์ไม่ได้มีส่วนเกี่ยวข้องกับการปลงพระชนม์ แต่ภายในเวลาหนึ่งปีครึ่ง กษัตริย์อเบลก็ถูกลอบปลงพระชนม์ สุดท้ายพระอนุชาอีกองค์ก็ได้ครองราชย์ต่อ คือ พระเจ้าคริสตอฟเฟอร์ที่ 1 แห่งเดนมาร์ก
อภิเษกสมรสและพระโอรสธิดา
กษัตริย์อีริคที่ 4 ทรงอภิเษกสมรสในวันที่ 17 พฤศจิกายน ค.ศ. 1239 กับจัตตาแห่งแซกโซนี ธิดาในอัลเบร็ชท์ที่ 1 ดยุกแห่งแซกโซนี (ราวค.ศ. 1175-1260) ทรงมีพระโอรสธิดาร่วมกันดังนี้
แหล่งที่มาอื่น
12161250
ประธานาธิบดีคาซัคสถาน
ประธานาธิบดีคาซักสถาน หรือเรียกอย่างเป็นทางการว่า ประธานาธิบดีแห่งสาธารณรัฐคาซัคสถาน (Қазақстан Республикасының Президенті; Президент Республики Казахстан) เป็นประมุขแห่งรัฐของประเทศคาซัคสถานและผู้บัญชาการทหารของกองทัพคาซัคสถาน ประธานาธิบดีเป็นตำแหน่งสูงสุดในสาธารณรัฐคาซัคสถาน โดยมีการระบุอำนาจในตำแหน่งนี้ในส่วนพิเศษของรัฐธรรมนูญคาซัคสถาน
Asterothamnus
Asterothamnus เป็นสกุลของพืชดอกที่อยู่ในวงศ์ Asteraceae.
ถิ่นกำเนิดของมันคือ เอเชียกลางถึงไซบีเรียตะวันตกเฉียงใต้และจีนตอนเหนือ
สปีชีส์ในสกุล ได้แก่:
ไอวอนต์ยูแบ็ก
"ไอวอนต์ยูแบ็ก" (I Want You Back) เป็นซิงเกิลปี 1969 โดยวงเดอะแจ็กสันไฟฟ์ สังกัดค่ายโมทาวน์ มีเพลงหน้าบีเป็นเพลงเก่าของสโมกีย์ โรบินสัน แอนด์เดอะมิเรเคิลส์ ที่ชื่อ "Who's Lovin' You" ถือเป็นซิงเกิลเดียวจากอัลบั้มแรกของแจ็กสันไฟฟ์ที่ชื่อ Diana Ross Presents the Jackson 5 เพลงนี้ขึ้นอันดับ 1 บนบิลบอร์ดฮอต 100 เมื่อวันที่ 31 มกราคม ค.ศ. 1970 มียอดขาย 6 ล้านชุดทั่วโลก ในปี 1999 "ไอวอนต์ยูแบ็ก" ถูกบรรจุอยู่ในแกรมมี่ฮอลออฟเฟม
"ไอวอนต์ยูแบ็ก" ยังติดอันดับ 120 ของนิตยสารโรลลิงสโตน ในการจัดอันดับ 500 เพลงยอดเยี่ยมที่สุดตลอดกาล และยังติดอันดับ 9 ของนิตยสารเดียวกันในหัวข้อ 100 เพลงป็อปที่ยอดเยี่ยมที่สุดตั้งแต่ปี 1963 ในปี 2006 พิตชฟอร์กมีเดีย ให้เป็นอันดับ 2 ของเพลงที่ดีที่สุดในคริสต์ทศวรรษ 1960 นอกจากนี้ยังระบุว่าท่อนคอรัส "อาจเป็นคอร์ดที่ดีที่สุดในประวัติศาสตร์เพลงป็อป"
ฟักจานบิน
ฟักจานบิน เป็นฟักชนิดหนึ่งในวงศ์แตง (Cucurbita pepo convar. Patissoniana) เป็นผักที่มีแคลอรีต่ำ สามารถใช้เป็นส่วนผสมในผักดอง สามารถรับประทานผลอ่อน หรือ นำมาประกอบอาหารได้เช่นเดียวกับซุกินี เช่น ลวก นึ่ง ต้ม หรือรับประทานสดในสลัด ในการปลูกในประเทศไทยผลผลิตจะมีมากในช่วงเดือนธันวาคม-มกราคม ส่วนในยุโรปและอเมริกาที่มีอุณหภูมิเฉลี่ยเย็นกว่า จะเก็บเกี่ยวได้ในช่วงฤดูร้อน เดือนมิถุนายน-สิงหาคม
ลักษณะของผล
ผลขนาดเล็กรูปกลมแบนคล้ายจานบิน ขอบหยักคล้ายกระทะ มีสีเขียวและสีเหลือง ผิวมันวาว
การนำไปใช้งาน
การดองฟักจานบิน ผลที่มีขนาด 3-5 เซนติเมตร ก็สามารถนำไปดองได้แล้ว แต่ผลที่มีขนาดเส้นผ่านศูนย์กลางใหญ่กว่า 2 เท่าจะเหมาะกับการดองที่สุด โดยไม่จำเป็นต้องปอกเปลือกออก ยกเว้นถ้าเปลือกแข็งและแห้งแล้ว ในการดอง ให้ใช้น้ำส้มสายชูมากกว่าผักที่มีความเปรี้ยวแล้ว เนื่องจากความหวานที่มีอยู๋ในตัวฟักจานบินเอง
ฆวน ฟอยต์
ฆวน มาร์โกส ฟอยต์ (Juan Marcos Foyth; เกิด 12 มกราคม ค.ศ. 1998) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองหลังหรือกองกลางให้กับบิยาร์เรอัล สโมสรในลาลิกา และทีมชาติอาร์เจนตินา
เอสตูเดียนเตสเดลาปลาตา
ฟอยต์เกิดในลาปลาตา เขาเริ่มต้นอาขีพกับสถาบันฟุตบอลของสตูเดียนเตสเดลาปลาตาอยู่หลายปี โดยเริ่มเล่นในตำแหน่งกองกลางตัวรุก แล้วเขาก็เปลี่ยนไปเล่นในตำแหน่งกองกลางตัวรับก่อนที่เขาจะอายุ 16 เขาเซ็นสัญญานักฟุตบอลอาชีพในเดือนมกราคม ค.ศ. 2017 ซึ่งทำให้มีสัญญากับสโมสรไปจนถึงเดือนมิถุนายน ค.ศ. 2019 เขาลงเล่นในปริเมราดิบิซิออนครั้งแรกในวันที่ 19 มีนาคม ค.ศ. 2017 ในเกมที่พบกับปาโตรนาโตในขณะที่มีอายุ 19 ปี 2 เดือน เขาได้ลงเล่นอีก 5 นัดในลีกและอีก 2 นัดในโกปาซูดาเมริกานา
ทอตนัมฮอตสเปอร์
ฟอยต์ได้เซ็นสัญญาร่วมทีมทอตนัมฮอตสเปอร์เป็นเวลาห้าปี โดยมีรายงานว่ามีค่าตัว 8 ล้านปอนด์ จนถึงปี ค.ศ. 2022 เขาลงเล่นให้กับสโมสรครั้งแรกในวันที่ 19 กันยายน ค.ศ. 2017 ในอีเอฟแอลคัพในเอาชนะบาร์นสลีย์ 1–0 เขาลงเล่นครั้งแรกในพรีเมียร์ลีก ในวันที่ 3 พฤศจิกายน ค.ศ. 2018 ในเกมที่พวกเขาเอาชนะอลวุลเวอร์แฮมป์ตันวอนเดอเรอส์| 3–2 โดยเขาทำเสียลูกโทษสองครั้งในเกมนี้ ซึ่งทำให้ทีมเสียสองประตู ในอีก 7 วันถัดมาที่เขาได้ลงเล่นในลีกพบกับคริสตัลพาเลซ เขาทำประตูแรกในระดับอาชีพได้ซึ่งทำให้ทอตนัมเอาชนะไปด้วยคะแนน 1–0
ระดับทีมชาติ
ฟอยต์เล่นให้ทีมชาติอาร์เจนตินาอายุไม่เกิน 20 ปี ในปี 2017 เขาลงเล่นให้ทีมชาติชุดเยาวชนไป 12 นัด ในฟุตบอลเยาวชนชิงแชมป์อเมริกาใต้ 2017 และอีก 3 นัดในฟุตบอลโลกเยาวชนอายุไม่เกิน 20 ปี 2017
เกียรติประวัติ
บิยาร์เรอัล ทีมชาติอาร์เจนตินา
วายุภัคมนตรา
วายุภัคมนตรา เป็นละครไทยปี พ.ศ. 2553 และเป็นละครเรื่องสุดท้ายในละครชุด 4 หัวใจแห่งขุนเขา ที่ออกอากาศทางช่อง 3 นำแสดงโดยปกรณ์ ฉัตรบริรักษ์ และราศรี บาเลนซิเอก้า
เรื่องย่อ
ทิชากร หรือ "กะทิ" (ราศรี บาเล็นซิเอก้า) นักเขียนนวนิยายรัก เจ้าของนามปากกา "ฮัมมิ่งเบิร์ด" เธอเป็นลูกสาวของหมอไสยขาว เธอตัดสินใจไปค้นคว้าหาวัตถุดิบสำหรับนวนิยายเรื่องใหม่ของเธอในไร่องุ่น ในระหว่างการค้นคว้าของเธอ เธอได้พบกับ วายุภัค หรือ "ลม" (ปกรณ์ ฉัตรบริรักษ์) หนุ่มเจ้าสำราญเจ้าของไร่องุ่นสายลม ทิชากรมีสัมผัสที่ 6 เธอเห็นวิญญาณร้ายคือ นางโหงพราย (จุฬา ศรีคำมา) ติดตามวายุภัคไปทุกที่แต่วายุภัคไม่เชื่อเธอ เขาคิดว่าทิชากรเป็นคนเสแสร้งและไร้สาระ แต่เขาไม่รู้ว่าทิชากรเข้ามาอยู่ในใจของเขาตั้งแต่เมื่อไหร่ และเขาไม่สามารถปล่อยเธอไปได้
หอศิลปวัฒนธรรม มหาวิทยาลัยขอนแก่น
หอศิลปวัฒนธรรม มหาวิทยาลัยขอนแก่น (Art Centre Khon Kaen University; เดิม: Art & Culture University Museum) หรือเป็นที่รู้จักกันในชื่อ หอศิลป์ มข. เป็นอาคารจัดแสดงนิทรรศการทางศิลปะร่วมสมัย ศิลปะอีสาน และพิพิธภัณฑ์การศึกษาเกี่ยวกับภาคอีสาน ภายใต้การดำเนินการของศูนย์ศิลปวัฒนธรรม มหาวิทยาลัยขอนแก่น เป็นหอศิลป์ประจำมหาวิทยาลัยขอนแก่น ตั้งอยู่บริเวณริมบึงสีฐานฝั่งตะวันตก ถนนศรีฐาน ตำบลศิลา อำเภอเมืองขอนแก่น จังหวัดขอนแก่น เป็นหอศิลป์แห่งแรกและหอศิลป์ที่ใหญ่ที่สุดในจังหวัดขอนแก่น
ประวัติ
หอศิลปวัฒนธรรม มหาวิทยาลัยขอนแก่น ก่อตั้งขึ้นเมื่อ พ.ศ. 2539 เพื่อใช้เป็นศูนย์กลางในการจัดแสดงผลงานทางศิลปะ วัฒนธรรม กิจกรรม นิทรรศการต่าง ๆ และเพื่อเป็นหอศิลปวัมนธรรมประจำมหาวิทยาลัย ได้รับงบประมาณแผ่นดินในการก่อสร้างจากรัฐบาลในสมัยของอดีตนายกรัฐมนตรีชวน หลีกภัย ดำเนินการก่อสร้างเมื่อวันที่ 27 กันยายน พ.ศ. 2539 โดยบริษัท ศรีอุบล (2533) จำกัด มีรองศาสตราจารย์ ดร. วิโรฒ ศรีสุโร และรองศาสตราจารย์ธิติ เฮงรัศมี เป็นสถาปนิกในการออกแบบอาคารหอศิลปวัฒนธรรมและเวทีแสดงกลางแจ้ง
การก่อสร้างแล้วเสร็จในเดือนตุลาคม พ.ศ. 2541 และได้มีพิธีเปิดอาคารอย่างเป็นทางการ พร้อมทั้งจัดตั้งหอศิลปวัฒนธรรมขึ้นเป็นหน่วยงานภายในกำกับของสำนักส่งเสริมศิลปวัฒนธรรม มหาวิทยาลัยขอนแก่น (ปัจจุบัน คือ ศูนย์ศิลปวัฒนธรรม มหาวิทยาลัยขอนแก่น) ในปีเดียวกันรัฐบาลได้อนุมัติงบประมาณแผ่นดินมาดำเนินการจัดทำพิพิธภัณฑ์เพื่อการศึกษาห้อง “อีสานนิทัศน์” ขึ้นเป็นอีกส่วนหนึ่งของหอศิลป์
หอศิลปวัฒนธรรม มข. ได้ดำเนินการปิดปรับปรุงใน พ.ศ. 2564 และได้กลับมาเปิดให้เข้าชมอีกครั้งเฉพาะในโซนจัดแสดงนิทรรศการหมุนเวียน ในงานนิทรรศการศิลปกรรมแห่งชาติ ครั้งที่ 66 ระหว่างวันที่ 9 มีนาคม–8 เมษายน พ.ศ. 2565
พื้นที่ใช้สอยและตัวอาคาร
ภายในตัวอาคารประกอบด้วยสองส่วนหลัก ๆ ได้แก่ พื้นที่จัดแสดงนิทรรศการศิลปะหมนุเวียน บริเวณชั้นที่หนึ่งและสาม และพื้นที่นิทรรศการถาวร "ห้องอีสานนิทัศน์" ในชั้นที่สอง จัดแสดงในรูปแบบพิพิธภัณฑ์เพื่อการเรียนรู้แบบมีปฏิสัมพันธ์ (Interactive Museum) แสดงเรื่องราวเกี่ยวกับภาคอีสาน ภูมิศาสตร์ ประวัติศาสตร์ วัฒนธรรม ประเพณี โดยใช้วิธีการนำเสนอด้วยนิทรรศการประกอบแสง เสียง ภาพนิ่ง ภาพจำลองสามมิติ ภาพเคลื่อนไหว และการสืบค้นข้อมูลด้วยคอมพิวเตอร์ระบบสัมผัส
ในบริเวณชั้นสามของหอศิลปวัฒนธรรมยังเป็นที่ตั้งของหอภาพยนตร์อีสาน เป็นหน่วยงานที่เผยแพร่องค์ความรู้ด้านภาพยนตร์  เป็นแหล่งรวบรวมสื่อต่าง ๆ ที่เกี่ยวข้องกับภาพยนตร์ เช่น ฟิล์ม เครื่องฉาย โปสเตอร์ โดยในอนาคตจะได้ดำเนินการจัดตั้งให้เป็นพิพิธภัณฑ์หอภาพยนตร์อีสานต่อไป
สำหรับพื้นที่ภายนอกโดยรอบตัวอาคาร เป็นลานจัดแสดงกลางแจ้ง จัดแสดงผลงานประติมากรรม รูปปั้น และงานแกะสลัก อีกทั้งยังมีเวทีกลางแจ้งและอัฒจันทร์เพื่อรองรับการจัดงานศิลปะการแสดง และกิจกรรมในรูปแบบต่าง ๆ
สถานที่ตั้ง
ตั้งอยู่ริมฝั่งทิศเหนือของบึงสีฐานฝั่งตะวันตก ติดกับถนนศรีฐาน ใกล้กับถนนมะลิวัลย์ประมาณ 300 เมตร ตรงข้ามกับศูนย์ประชุมอเนกประสงค์กาญจนาภิเษก และลานกิจกรรมริมบึงสีฐาน ตั้งอยู่ในเขตพื้นที่ของมหาวิทยาลัยขอนแก่น ตำบลศิลา อำเภอเมืองขอนแก่น จังหวัดขอนแก่น เชื่อมต่อกับรถเมล์สาธารณะทั้งหมด 2 สาย ได้แก่ ขอนแก่นซิตี้บัส สายสีเขียว (สนามบิน–บขส. 3) ที่ป้ายมหาวิทยาลัยขอนแก่น และชัตเทิลบัสของมหาวิทยาลัย หรือ เคเอสที สายสีส้ม ที่ป้ายศูนย์ประชุมกาญจนาภิเษก
เวลาทำการ
หอศิลปวัฒนธรรม มหาวิทยาลัยขอนแก่น เปิดให้เข้าชมอาคารนิทรรศการหมุนเวียน ตั้งแต่เวลา 10.00–19.00 น. ทุกวัน ไม่เว้นวันหยุดราชการ ไม่เก็บค่าเข้าชม โดยจะมีการจัดแสดงนิทรรศการตลอดทั้งปี ประมาณปีละ 15 ครั้ง ในส่วนห้องอีสานนิทัศน์ เปิดให้เข้าชมเวลา 09.00–16.30 น. เฉพาะวันจันทร์ถึงศุกร์
Badiera
Badiera เป็นสกุลของพืชดอกที่อยู่ในวงศ์ Polygalaceae.
สปีชีส์ในสกุล ได้แก่:
ฟีฟ่าคอนเฟเดอเรชันส์คัพ 2013 กลุ่มเอ
ฟีฟ่าคอนเฟเดอเรชันส์คัพ 2013 กลุ่มเอ ลงเล่นตั้งแต่วันที่ 15 ถึง 22 มิถุนายน 2013. ประกอบด้วย, , และ. สองทีมที่ดีที่สุดจะได้ผ่านเข้าสู่รอบรองชนะเลิศต่อไป.
ตารางคะแนน
''เวลาที่ใช้ทั้งหมดเป็นเวลา เขตเวลาบราซิเลีย (UTC−03:00).
มอร์เบียส (ภาพยนตร์)
มอร์เบียส เป็นภาพยนตร์ซูเปอร์ฮีโร่อเมริกันในปี 2022 ที่สร้างจากการ์ตูนของมาร์เวลเรื่อง มอร์เบียส, เดอะลิฟวิงแวมไพร์ ผลิตโดยโคลัมเบียพิคเจอร์สร่วมกับมาร์เวล จัดจำหน่ายโดยโซนี่พิกเจอร์สรีลีสซิง เป็นภาพยนตร์เรื่องที่สามในจักรวาลสไปเดอร์แมนของโซนี่ กำกับการแสดงโดยดาเนียล เอสปิโนซา เขียนบทโดยแมตต์ ซาซามาและเบิร์ก ชาร์ปเลส นำแสดงโดยจาเรด เลโทในบท ดร.ไมเคิล มอร์เบียส ร่วมด้วยแมตต์ สมิธ, อาเดรีย อาร์โฆนา, จาเรด แฮร์ริส, อัล มาดริกัล และไทรีส กิบสัน ในภาพยนตร์ มอร์เบียสกลายเป็นแวมไพร์ที่มีชีวิตหลังรักษาตัวเองจากโรคที่หายาก
มอร์เบียส ออกฉายในสหรัฐวันที่ 1 เมษายน 2022 ทำเงิน 163 ล้านดอลลาร์สหรัฐทั่วโลก จากทุนสร้าง 75–83 ล้านดอลลาร์สหรัฐ ภาพยนตร์ได้รับการตอบรับในแง่ลบจากนักวิจารณ์ ซึ่งวิจารณ์บทภาพยนตร์และเทคนิคพิเศษโดยเฉพาะในฉากระหว่างเครดิต อย่างไรก็ตามการแสดงของสมิธได้รับการชมเชย
คำคล้องจอง
คำคล้องจอง หรือ คำสัมผัส คือลักษณะอย่างหนึ่งของบทกวี มักจะเป็นฉันทลักษณ์ในคำประพันธ์ประเภทต่าง ๆ
ลักษณะ
สัมผัสบังคับ เรียกอีกอย่างว่า สัมผัสนอก หมายถึงสัมผัสที่กำหนดเป็นแบบแผนในคำประพันธ์ เป็นสัมผัสสระ คือมีเสียงสระและตัวสะกดมาตราเดียวกัน เช่นในโคลงสี่สุภาพ บาทแรก คำสุดท้ายของวรรคที่ 2 สัมผัสกับ คำสุดท้ายของวรรคแรก ในบาทที่ 2 และ 3 และบาทที่ 2 คำสุดท้ายของวรรคที่ 2 สัมผัสกับ คำสุดท้ายของวรรคแรก ในบาทที่ 4
ในจินดามณี ฉบับพระโหราธิบดี อธิบายสัมผัสบังคับของโคลงสี่สุภาพไว้ว่า
สัมผัสไม่บังคับ หรือ สัมผัสใน หมายถึงสัมผัสที่มิได้กำหนดไว้ในบังคับของคำประพันธ์ จะมีหรือไม่มีก็ได้ แต่ถ้ามีจะเพิ่มให้ไพเราะขึ้นตามความเหมาะสม ในคำประพันธ์ประเภทกลอนก็มีศัพท์ที่ใช้เรียกสัมผัสในลักษณะต่าง ๆ ไว้ ถ้าจะอนุโลมนำมาเทียบเคียงคือ
สัมผัสในถือเป็นอลังการทางภาษาที่งดงามของวรรณศิลป์ไทยอย่างหนึ่ง คำประพันธ์ที่แพรวพราวด้วยสัมผัสในย่อมฟังรื่นไหล แต่ทั้งนี้คำที่ใช้ต้องดีทั้งเสียงและความหมาย สัมผัสในของโคลงสี่สุภาพก็จะมีทั้งในวรรคเดียวกัน และระหว่างวรรคของบาทเดียวกัน ทั้งสัมผัสสระ และสัมผัสอักษร หากไม่มีสัมผัสอักษรระหว่างวรรคแรกกับวรรคหลังของแต่ละบาท วรรคหลังควรเป็นคำที่มีสัมผัสอักษร เสียงของโคลงก็จะฟังเลื่อนไหล
Averrhoidium
Averrhoidium เป็นสกุลของพืชดอกที่อยู่ในวงศ์ Sapindaceae.
ถิ่นกำเนิดของมันคือ ทางใต้ของเม็กซิโก บราซิล ถึง ปารากวัย
สปีชีส์ในสกุล ได้แก่:
วัดโนฟูกู
วัดโนฟูกู (Nōfuku-ji (能福寺)) เป็นวัดศาสนาพุทธ ซึ่งตามตำนานระบุว่าสร้างขึ้นในปี 805 โดยภิกษุไซโช ตั้งอยู่ในคิตะซากาเซงาวะ เฮียวโงะ จังหวัดเฮียวโงะ ประเทศญี่ปุ่น ไซโชได้สร้างรูปเคารพของยากูชิ เนียวไร และตั้งไว้ในโถงของวัด วัดนี้เป็นวัดสาขาของวัดโชเร็งในเกียวโตนับตั้งแต่สมัยเอโดะถึงสมัยเมจิตอนต้น
ถาวรวัตถุ
อาคารหลังเดิมของวัดโนฟูกูสูญสลายไปหมดแล้ว อาคารโถงหลักหลังปัจจุบัน ซูกิโนวะเอเด็ง (Tsukinowa-eiden (月輪影殿)) สร้างขึ้นในปี 1953 พังลงในปี 1995 จากแผ่นดินไหวใหญ่ฮันชิน ก่อนจะถูกสร้างขึ้นใหม่ในปี 1997
พระใหญ่เฮียวโงะ หรือ เฮียวโงพไดบุตซุ (Hyōgo Daibutsu (兵庫大仏)) เป็นอดีตพระพุทธรูปขนาดใหญ่ในเฮียวโงะ สร้างขึ้นแรกเริ่มในปี 1891 จากเงินบริจาคของพ่อค้าผู้ร่ำรวย ในเวลานั้นเป็นพระพุทธรูปขนาดใหญ่ที่สุดเป็นอันดับสามของประเทศญี่ปุ่น มีภาพถ่ายของพระใหญ่นี้เป็นสมบัติของพิพิธภัณฑ์ศิลปะเมโทรโพลิตัน พระใหญ่เฮียวโงะถูกนำไปหลอมทิ้งในปี 1944 เพื่อใช้ในการสงคราม ส่วนพระองค์ปัจจุบันหล่อขึ้นใหม่ใรปี 1991 มีขนาด 11 เมตร (18 เมตรรวมฐาน), หนัก 60 ตัน และมีพิธีเบิกเนตร (ไคเง็ง-คุโย; Kaigen-kuyō (開眼供養) หรือพิธีพุทธาภิเษก) ในเดือนพฤษภาคม 1991
ทางหลวงแผ่นดินหมายเลข 2256
ทางหลวงแผ่นดินหมายเลข 2256 (ถนนโค้ง - กุดม่วง)  เป็นทางหลวงที่สำคัญสายหนึ่งที่ใช้เดินทางเชื่อมระหว่าง ภาคกลาง กับภาคตะวันออกเฉียงเหนือ ใน จังหวัดนครราชสีมา และจังหวัดลพบุรี มีระยะทางทั้งหมดประมาณ 77.033 กิโลเมตร  แนวถนนสายนี้ทางเริ่มจากถนนสุรนารายณ์ (ทางหลวงแผ่นดินหมายเลข 205) ที่หลักกิโลเมตรที่ 56 ใน ตำบลชัยบาดาล อำเภอชัยบาดาล จังหวัดลพบุรี ข้ามแม่น้ำป่าสัก ผ่านอำเภอท่าหลวง เข้าสู่อำเภอชัยบาดาลอีกครั้ง อำเภอลำสนธิ จังหวัดลพบุรี เข้าสู่อำเภอด่านขุนทด จังหวัดนครราชสีมา ไปสิ้นสุดที่ ถนนสีคิ้ว-ชัยภูมิ (ทางหลวงแผ่นดินหมายเลข 201) ที่หลักกิโลเมตรที่ 34 ในอำเภอด่านขุนทด จังหวัดนครราชสีมา
Austrocallerya
ถิ่นกำเนิดของมันคือ นิวกินี ไปยังออสเตรเลียตะวันออกและ แปซิฟิกใต้
สปีชีส์ในสกุล ได้แก่:
โรแลนด์ ทีอาร์-808
โรแลนด์ ทีอาร์-808 ริทึมคอมโพสเซอร์ (Roland TR-808 Rhythm Composer) หรือเรียกว่า 808 (อ่านว่า เอท-โอ-เอท) เป็นดรัมแมชชีนที่ผลิตโดยโรแลนด์คอร์ปอเรชัน ระหว่างปี ค.ศ. 1980 ถึง ค.ศ. 1983 เป็นหนึ่งในดรัมแมชชีนเครื่องแรกที่อนุญาตให้ผู้ใช้ตั้งโปรแกรมจังหวะได้แทนการใช้แพตเทิร์นพรีเซต ต่างจากคู่แข่งในขณะนั้น Linn LM-1 ราคาแพงกว่า 808 ที่สร้างเสียงโดยใช้การสังเคราะห์แบบแอนะล็อกมากกว่าการแซมเพิล
การเปิดตัวในตอนที่ดนตรีอิเล็กทรอนิกส์ยังไม่กลายเป็นกระแสหลักไม่เวลานั้น 808 ได้รับการวิจารณ์ที่หลากหลายถึงเสียงกลองที่ไม่สมจริงและความล้มเหลวในเชิงพาณิชย์ หลังจากผลิตไปประมาณ 12,000 เครื่อง โรแลนด์ได้หยุดการผลิต 808 หลังจากมีเซมิคอนดักเตอร์เข้ามาทำให้ไม่สามารถเติมสต็อกได้ ทำให้ ทีอาร์-909 รับช่วงต่อ ในปี ค.ศ. 1983
ต่อมา 808 ถูกใช้มากกว่าดรัมแมชชีนเครื่องอื่น ความนิยมในฮิปฮอปทำให้เป็นหนึ่งในสิ่งประดิษฐ์ที่ทรงอิทธิพลที่สุดในเพลงสมัยนิยม เทียบได้กับผลกระทบของ เฟนเดอร์ สตราโตแคสเตอร์ ในเพลงร็อก เสียงของ 808 รวมอยู่ในซอฟต์แวร์ดนตรี และดรัมแมชชีนสมัยใหม่ที่ได้รับแรงบันดาลใจในการเลียนแบบการสร้างใหม่โดยจากงานที่ไม่มีใบอนุญาต
โรแลนด์ ทีอาร์-909
โรแลนด์ ทีอาร์-909 ริทึมคอมโพสเซอร์ (Roland TR-909 Rhythm Composer) หรือเรียกว่า 909 (อ่านว่า ไนน์-โอ-ไนน์) เป็นดรัมแมชชีนที่ผลิตโดยโรแลนด์คอร์ปอเรชัน เปิดตัวในปี ค.ศ. 1983 ที่รับช่วงจากโรแลนด์ ทีอาร์-808 และเป็นดรัมแมชชีนเครื่องแรกที่ใช้ตัวอย่างเสียง เสียงบางอย่างได้ นอกจากยังเป็นเครื่องดรัมแมชชีนเครื่องแรกที่มีฟังก์ชัน MIDI ทำให้สามารถใช้กับอุปกรณ์อื่นได้ แม้ว่าจะล้มเหลวในยอดการขาย แต่ 909 ก็มีอิทธิพลต่อการพัฒนาแนวดนตรีอิเล็กทรอนิกส์แดนซ์ เช่น เทคโน เฮาส์ และแอซิด
การรวมชาติเยอรมัน
การรวมชาติเยอรมัน (Deutsche Einigung) คือการที่รัฐเล็กน้อยต่างๆที่พูดภาษาเยอรมันถูกรวมเข้าด้วยกันเป็นจักรวรรดิเยอรมัน การรวมชาติมีขึ้นอย่างเป็นทางการเมื่อวันที่ 18 มกราคม ค.ศ. 1871 ในโถงกระจก พระราชวังแวร์ซายในประเทศฝรั่งเศส เจ้ารัฐเยอรมันทรงประชุมกันที่นั้นเพื่อประกาศให้พระเจ้าวิลเฮล์มที่ 1 แห่งปรัสเซีย เป็นจักรพรรดิเยอรมัน หลังฝรั่งเศสยอมจำนนในสงครามฝรั่งเศส-ปรัสเซีย ที่จริงการเปลี่ยนผ่านโดยพฤตินัยของประชากรที่พูดภาษาเยอรมันเข้าเป็นการจัดระเบียบรัฐแบบสหพันธ์มีการพัฒนาไปบ้างแล้วผ่านพันธมิตรทั้งเป็นทางการและไม่เป็นทางการระหว่างผู้ปกครองที่เป็นเจ้า แต่ก็เป็นแบบลุ่ม ๆ ดอน ๆ เพราะผลประโยชน์ส่วนตนของภาคีขัดขวางกระบวนการเป็นเวลาเกือบศตวรรษเพราะการทดลองอภิชนจากการยุบจักรวรรดิโรมันอันศักดิ์สิทธิ์ (ค.ศ. 1806) และการเจริญของชาตินิยมตลอดสมัยสงครามนโปเลียน
การรวมชาติได้เผยความตึงเครียดเนื่องจากความแตกต่างทางศาสนา ภาษา สังคมและวัฒนธรรมในหมู่ผู้อยู่อาศัยของชาติใหม่ เป็นการแนะนัยว่า ค.ศ. 1871 แสดงชั่วขณะหนึ่งในภาวะต่อเนื่องของกระบวนการการรวมชาติที่ใหญ่กว่าเท่านั้น จักรพรรดิโรมันอันศักดิ์สิทธิ์มักทรงได้รับขนานพระนามว่า "จักรพรรดิชาวเยอรมันทั้งปวง" (Emperor of all the Germanies) บันทึกข่าวร่วมสมัยมักเรียก "ชาวเยอรมัน" และในจักรวรรดิ สมาชิกชนชั้นขุนนางชั้นสูงถูกเรียก "เจ้าเยอรมนี" หรือ "เจ้าชาวเยอรมัน" สำหรับดินแดนที่เคยถูกเรียกว่า อาณาจักรแฟรงก์ตะวันออก มีการจัดระเบียบและปกครองเป็นราชอาณาจักรปิด (pocket kingdom) นับแต่สมัยรุ่งเรืองของชาร์เลอมาญ (ค.ศ. 800) เมื่อพิจารณาภูมิประเทศภูเขาซึ่งเป็นส่วนใหญ่ของดินแดนแถบนั้นแล้ว ชัดเจนว่าประชากรที่แตกออกนั้นจะพัฒนาความแตกต่างทางวัฒนธรรม การศึกษา ภาษาและศาสนาเป็นเวลานานแสนนาน เยอรมนีในคริสต์ศตวรรษที่ 19 มีการพัฒนาการขนส่งและคมนาคมซึ่งผูกประชากรเข้าเป็นวัฒนธรรมที่ยิ่งใหญ่และเหนียวแน่นกว่า ขณะที่ทำให้โลกทั้งใบอยู่ภายใต้อิทธิพลของโครงสร้างพื้นฐานทางคมนาคมและการขนส่งที่ดีกว่า
จักรวรรดิโรมันอันศักดิ์สิทธิ์แห่งชนชาติเยอรมันซึ่งมีรัฐเอกราชกว่า 500 แห่งถูกยุบอย่างชะงัดเมื่อจักรพรรดิฟรันซ์ที่ 2 ทรงสละราชสมบัติ (6 สิงหาคม ค.ศ. 1806) ระหว่างสงครามประสานมิตรครั้งที่สาม แม้มีการหยุดชะงักทางกฎหมาย การปกครองและการเมืองซึ่งสัมพันธ์กับการสิ้นสุดของจักรวรรดิ แต่ประชากรพื้นที่ที่พูดภาษาเยอรมันของจักรวรรดิเก่ามีประเพณีภาษา วัฒนธรรมและกฎหมายร่วมกันซึ่งได้รับการเสริมอีกจากประสบการณ์ที่เหมือนกันในสงครามปฏิวัติฝรั่งเศสและสงครามนโปเลียน เสรีนิยมยุโรปให้รากฐานทางปัญญาแก่การรวมชาติโดยการท้าทายแบบจำลองการจัดระเบียบสังคมและการเมืองของราชวงศ์และผู้นิยมสมบูรณาญาสิทธิ์ (absolutist) การแสดงแบบเยอรมันของเสรีนิยมยุโรปเน้นความสำคัญของเอกภาพประเพณี การศึกษาและภาษาของประชากรในภูมิภาคทางภูมิศาสตร์ ในทางเศรษฐกิจ การสร้างซอลแฟร์แอง (Zollverein) หรือสหภาพศุลกากรของปรัสเซียใน ค.ศ. 1818 และการขยายรวมรัฐอื่นของสมาพันธรัฐเยอรมันในเวลาต่อมา ลดการแข่งขันระหว่างและภายในรัฐต่าง ๆ วิธีการขนส่งที่กำเนิดใหม่อำนวยความสะดวกการเดินทางทางธุรกิจและนันทนาการ นำให้มีการติดต่อและความขัดแย้งบ้างในหมู่ผู้พูดภาษาเยอรมันทั่วยุโรปกลาง
แบบจำลองเขตอิทธิพลทางการทูตในการประชุมใหญ่เวียนนาระหว่างปี 1814–1815 นั้น ได้พยายามตอกย้ำภาวะผู้นำออสเตรียในยุโรปกลาง ทว่า ผู้เจรจาที่กรุงเวียนนามองข้ามความเข้มแข็งของปรัสเซียที่เติบโตขึ้นภายในและระหว่างรัฐเยอรมันและมิได้คาดการณ์ว่าปรัสเซียจะเจริญขึ้นท้าทายภาวะผู้นำของออสเตรีย ทวินิยมเยอรมันได้เสนอสองทางเลือก ได้แก่:
นักประวัติศาสตร์โต้แย้งว่าออทโท ฟอน บิสมาร์ค นายกรัฐมนตรีปรัสเซีย มีแผนการใหญ่ขยายสมาพันธรัฐเยอรมันเหนือ ค.ศ. 1866 ให้รวมรัฐเยอรมันเอกราชที่เหลืออยู่เป็นรัฐเดี่ยวหรือเพียงขยายอำนาจของราชอาณาจักรปรัสเซีย พวกเขาสรุปว่าปัจจัยนอกเหนือจากความเข้มแข็งของเรอัลโพลีทิคของบิสมาร์คนำองค์การทางการเมืองสมัยใหม่ตอนต้นต่าง ๆ ให้จัดระเบียบความสัมพันธ์ทางการเมือง เศรษฐกิจ การทหารและการทูตในคริสต์ศตวรรษที่ 19 ปฏิกิริยาต่อชาตินิยมเดนมาร์กและฝรั่งเศสให้จุดสนใจแก่การแสดงออกซึ่งเอกภาพเยอรมัน ความสำเร็จทางทหารโดยเฉพาะอย่างยิ่งของปรัสเซียในสงครามภูมิภาคสามครั้งทำให้เกิดความกระตือรือร้นและทรนงซึ่งนักการเมืองสามารถตักตวงเพื่อสนับสนุนการรวมชาติได้ ประสบการณ์นี้สะท้อนความทรงจำเกี่ยวกับความสำเร็จร่วมกันในสงครามนโปเลียน โดยเฉพาะยิ่งในสงครามปลดปล่อย ค.ศ. 1813–1814 โดยการสถาปนาเยอรมนีที่ปราศจากออสเตรีย การรวมชาติทางการเมืองและการปกครองใน ค.ศ. 1871 อย่างน้อยแก้ปัญหาทวินิยมได้ครู่หนึ่ง
เรย์ ริซโซ
เรย์มอนด์ "เรย์" ริซโซ (Raymond "Ray" Rizzo; 27 สิงหาคม ค.ศ. 1992 – ) เป็นแชมป์โลกวิดีโอเกมโปเกมอนสามสมัย
ประวัติ
เรย์ ริซโซ เติบโตในเขตมาร์ลตันของเขตเมืองอีฟส์แฮม รัฐนิวเจอร์ซีย์ ในสหรัฐ และในวัยเด็กเขาก็ชื่นชอบโปเกมอน เขาเข้าเรียนที่เชอโรคีไฮสกูลในมาร์ลตัน จากนั้น ริซโซเข้าเรียนที่มหาวิทยาลัยเดรกในดิมอยน์ รัฐไอโอวา โดยขณะเรียนที่เดรก ริซโซผ่านการสอบคณิตศาสตร์ประกันภัยสามด้าน ได้แก่ ความน่าจะเป็น (P), คณิตศาสตร์การเงิน (FM) และแบบจำลองคณิตศาสตร์ประกันภัย: เศรษฐศาสตร์การเงิน (MFE) ปัจจุบัน ริซโซอาศัยอยู่ในเอกซ์ตัน รัฐเพนซิลเวเนีย
กรณีจอร์เจ มาร์ตีนอวิช
จอร์เจ มาร์ตีนอวิช (Đorđe Martinović หรือ Djordje Martinović; Ђорђе Мартиновић; 1929 – 6 กันยายน 2000, ชิตลุก ประเทศเซอร์เบีย) เป็นเกษตรกรชาวเซอร์เบียตากคอซอวอ ผู้เป็นศูนย์กลางของเหตุการณ์เมื่อเดือนพฤษภาคม 1985 หลังเขาเข้ารับการรักษาการบาดเจ็บจากการสอดเอาขวดเข้าในทวารหนักของตน เหตุการณ์นี้ต่อมาเป็นที่เรียกกันว่า กรณีมาร์ตีนอวิช (Martinović affair) ซึ่งกลายมาเป็น ประเด็นสาธารณะ ในการเมืองเซอร์เบีย แม้ว่าข้อเท็จจริงเกี่ยวกับเหตุการณ์นี้จะยังเป็นที่ถกเถียงต่อไปอีกหลายปีให้หลัง เหตุการณ์นี้นำไปสู่ความระหองระแหงระหว่างชาวเซิร์บ กับ ชาวอัลเบเนีย ในคอซอวอ ให้เลวร้ายลง
เรย์ ริซโซ
การแข่งโปเกมอนระดับอาชีพ
ในปี ค.ศ. 2010 ริซโซชนะเลิศครั้งแรกที่รัฐฮาวายหลังจากชนะยาซูกิ โทจิงิ ของญี่ปุ่นในรอบชิงชนะเลิศของซีเนียร์ดิวิชัน จากนั้นเขาเป็นผู้ชนะเลิศการแข่งชิงแชมป์โลก ค.ศ. 2011 ที่แซนดีเอโก รัฐแคลิฟอร์เนีย หลังจากชนะมัตเตโอ จีนี ในรอบชิงชนะเลิศของมาสเตอส์ดิวิชันครั้งใหม่ในตอนนั้น จากนั้นเขาชนะเลิศการแข่งชิงแชมป์โลก ค.ศ. 2012 ที่รัฐฮาวาย โดยชนะโวล์ฟ กลิก ในรอบชิงชนะเลิศของมาสเตอส์ดิวิชัน ทำให้ริซโซได้เป็นแชมป์โลกวิดีโอเกมโปเกมอนสามสมัยคนแรก
กรณีจอร์เจ มาร์ตีนอวิช
เหตุการณ์
เมื่อวันที่ 1 พฤษภาคม 1985 จอร์เจ มาร์ตีนอวิช (Đorđe Martinović) ชายวัย 56 พลเมืองของญีลาเน เดินทางไปยังโรงพยาบาลท้องถิ่นด้วยเศษขวดแตกฝังอยู่ในทวารหนัก เขาอ้างว่าเขาถูกทำร้ายโดยชายอัลเบเนียสองคนขณะเขากำลังทำงานอยู่ในไร่นา หลังถูกนำตัวไปสอบสวนโดยพันเอกประจำกองทัพประชาชนยูโกสลาฟ มาร์ตีนอวิชยอมรับว่าการบาดเจ็บนี้เขาเป็นคนทำขึ้นเองขณะพยายามจะสำเร็จความใคร่ด้วยตนเอง ผู้ตรวจการณ์สาธารณะรายงานว่า "โจทก์ได้เขียนสรุปซึ่งปรากฏว่าบาดแผลนั้นเกิดจากการกระทำเพื่อ 'สำเร็จความใคร่ให้ตนเอง' ขณะอยู่ในไร่นาของตน [เขา] เอาขวดเบียร์วางบนแท่งไม้ปักบนพื้น แล้วจึงปีนขึ้นไปนั่ง 'บนขวด' [ให้ขวดเข้าในทวารหนัก] 'แล้วมีความสุข'" ผู้นำชุมชนที่จอร์เจอาศัยอยู่ได้ออกแถลงการณ์บรรยายการบาดเจ็บของจอร์เจว่าเป็น"ผลจากอุบัติเหตุที่เกิดจากการกระทำ[ทางเพศ]ด้วยตนเอง"
เรย์ ริซโซ
การแข่งโปเกมอนระดับอาชีพ
ริซโซพ่ายแพ้ในรอบแรกของการคัดออกในการแข่งโปเกมอนชิงแชมป์โลก 2013 ส่วนในปี ค.ศ. 2014 ริซโซถูกกล่าวหาว่าโกงโดยใช้อีจิสสแลชที่ถูกแฮกในงานโปเกมอนชิงแชมป์แห่งชาติสหรัฐ 2014 เขาปฏิเสธข้อกล่าวหา แต่บอกว่าเขาจะไม่ใช้โปเกมอนดังกล่าวในอนาคต โปเกมอนที่ถูกกล่าวหาว่าถูกแฮกจะทำให้ไม่มีข้อได้เปรียบในการแข่ง แต่ยังคงเป็นการละเมิดกติกาการแข่ง
กรณีจอร์เจ มาร์ตีนอวิช
เหตุการณ์
เขาถูกส่งตัวไปยังเบลเกรดเพื่อเข้ารับการตรวจสอบต่อโดยสถาบันการแพทย์กองทัพซึ่งถือเป็นกองการแพทย์ที่มีเกียรติของเซอร์เบียในเวลานั้น กระนั้น ทีมแพทย์ที่เบลเกรดรายงานว่าการบาดเจ็บของเขาไม่สามารถเข้ากันได้กับบาดแผลที่เกิดจากตนเป็นผู้กระทำเอง ทีมแพทย์ซึ่งประกอบด้วยแพทย์สองคนจากเบลเกรด หนึ่งคนจากลูบลียานา, ซาเกรบ และ สกอเปีย (เป็นตัวแทนของสี่สาธารณรัฐจากหกของยูโกสลาเวีย) สรุปว่าการบาดเจ็บเกิดจาก "การอัดหรือสอดใส่ขวดขนาด 500 มิลลิลิตร อย่างรุนแรง ฉับพลัน โดยแรง หรือที่น่าจะเป็นไปได้มากกว่า คือใช้ปลายฝั่งกว้าง [ของขวด] เข้าไปในทวารหนัก" และเป็นไปได้ว่ามาร์ตีนอวิชไม่สามารถกระทำการที่รุนแรงเช่นนี้ด้วยตนเองได้ ทีมแพทย์เสนอว่าการบาดเจ็บนี้ "สามารถเกิดได้โดยมีผู้กระทำอย่างน้อยสองคนหรือมากกว่าเท่านั้น"
เรย์ ริซโซ
การแข่งโปเกมอนระดับอาชีพ
ในปี ค.ศ. 2015 ริซโซได้รับการนำชื่อเข้าสู่บันทึกสถิติโลกกินเนสส์สำหรับความสำเร็จของเขา อย่างไรก็ตาม เขาไม่ผ่านเข้ารอบสำหรับโปเกมอนชิงแชมป์โลก 2015
กรณีจอร์เจ มาร์ตีนอวิช
เหตุการณ์
ในภายหลัง มาร์ตีนอวิชถอนคำให้การ อ้างว่าเขาถูกบังคับให้พูดหลังถูกสอบสวนนานสามสี่ชั่วโมงแล้วได้คำสัญญาว่าลูกของเขาจะได้รับการจ้างงานแลกกับให้เขาสารภาพ ลูกชายเขาได้ระบุกับสื่อว่าพ่อของตนถูกทำร้ายเพียงแค่เพราะเขาเป็นชาวเซิร์บ "เพื่อนเราบอกกันมาว่ากลุ่มเรียกร้องการรวมดินแดนอัลเบเนีย (Albanian irredentists) ทำ[ร้ายพ่อของเขา] เพราะ [...] พวกเขาไม่สนใจว่าเหยื่อจะเป็นใคร ตราบใดก็ตามที่แค่เป็นคนเซิร์บ"
ท้ายที่สุด ทางการของยูโกสลาฟและเซอร์เบียไม่ได้ทำการสืบสวนกรณีนี้ต่อ แม้แต่หลังเซอร์เบียเพิกถอนสถานะปกครองตนเองของคอซอวอในปี 1989 ก็ไม่มีความพยายามในการตามหาผู้ก่อเหตุ
ผลสืบเนื่อง
กรณีนี้เจอกับกระแสชาตินิยมและต้านอัลเบเนียตามหน้าข่าวของเซอร์เบีย เหตุการณ์นี้ถือเป็นการเปลี่ยนแปลงที่สำคัญ เนื่องจากรัฐบาลยูโกสลาเวียพยายามทำให้แนวคิดชาตินิยมโดยเปิดเผยเป็นเรื่องต้องห้าม และสื่อของยูโกสลาเวียได้พยายามลดทอนแนวคิดขาติพันธุ์นิยมลงอย่างเป็นระบบ เรื่องชาตินิยมโดยเปิดเผยสูญความเป็นเรื่องห้ามพูดถึง (taboo) หลังการรายงานข่าวกรณีมาร์ตีนอวิช และได้นำไปสู่การเติบโตของแนวคิดชาตินิยม จนนำไปสู่การล่มสลายของยูโกสลาเวียในปี 1991
สถานีขนส่งผู้โดยสารกรุงเทพ (ถนนบรมราชชนนี)
สถานีขนส่งผู้โดยสารกรุงเทพ (ถนนบรมราชชนนี) หรือที่เรียกกันติดปากว่า สายใต้ใหม่ (ตลิ่งชัน) เป็นสถานีขนส่ง สำหรับรถโดยสารทางไกล สายใต้ และสายตะวันตกเป็นบางส่วน เป็นสถานีขนส่งเอกชน สร้างและบริหารโดย บริษัท สิริโปรเจกต์ คอนสทรัคชั่น จำกัด โดยได้รับสัมปทานจาก บริษัท ขนส่ง จำกัด กระทรวงคมนาคม เป็นระยะเวลา 20 ปี ปัจจุบันก่อสร้างเรียบร้อย และเปิดให้บริการเดินรถสายใต้ทั้งหมด ตั้งแต่จังหวัดชุมพรลงไปเปิดเดินรถในวันที่ 1 พฤศจิกายน พ.ศ. 2550 และมีกำหนดเริ่มการเดินรถสายตะวันตกในวันที่ 15 พฤศจิกายน ของปีเดียวกัน ส่วนพิธีเปิดอย่างเป็นทางการ จะดำเนินการในภายหลัง เนื่องจากขั้นต้นยังเป็นการเดินรถทดลองระบบ นอกจากนี้สถานีขนส่งแห่งนี้ ยังเป็นสถานีขนส่งที่มีมาตรฐานความปลอดภัยในระดับสูง มีระบบการจัดการคล้ายท่าอากาศยาน กล่าวคือ ผู้ที่ไม่มีตั๋วโดยสาร จะไม่สามารถเข้าสู่เขตชานชาลาได้
ตั้งอยู่ที่หัวมุมถนนบรมราชชนนีตัดกับถนนพุทธมณฑลสาย 1 แขวงฉิมพลี เขตตลิ่งชัน ห่างจากสถานีเดิมไปทางตะวันตก (ออกเมือง) บนฝั่งซ้ายของถนนบรมราชชนนี เช่นเดียวกัน ประมาณ 5 กิโลเมตร
ส่วนประกอบ
สำหรับฝั่งอาคารชานชาลา ชั้นบนเป็นที่ทำการส่วนบริการต่าง ๆ ของฝ่ายเดินรถ และห้องละหมาด ส่วนชั้นล่างเป็นชานชาลาผู้โดยสารขาออก
สถานีขนส่งผู้โดยสารกรุงเทพ (สายใต้) ชั่วคราว
เนื่องจากอุทกภัยในประเทศไทย พ.ศ. 2554 ขยายขอบเขตมาถึงต่างระดับฉิมพลี ทำให้บริษัท ขนส่ง จำกัด แจ้งปิดสถานีขนส่งผู้โดยสารกรุงเทพ (สายใต้ใหม่) ถนนบรมราชชนนี โดยได้ย้ายการให้บริการไปยังโรงเบียร์ฮอลแลนด์ สาขาพระราม 2 ซึ่งตั้งอยู่บนถนนพระรามที่ 2 ฝั่งขาเข้ากรุงเทพฯ ติดกับศูนย์การค้าเซ็นทรัลพลาซา พระราม 2 เป็นสถานีขนส่งชั่วคราว ตั้งแต่วันที่ 31 ตุลาคม พ.ศ. 2554 เป็นเวลา 3 สัปดาห์ ต่อมา ในวันที่ 23 พฤศจิกายน พ.ศ. 2554 สถานีขนส่งสายใต้เริ่มกลับมาทำการใหม่อีกครั้ง หลังจากสถานการณ์เริ่มกลับเข้าสู่ภาวะปกติ
บันเทิงคดีกำลังภายใน
บันเทิงคดีกำลังภายใน เป็นเรื่องราวที่เกี่ยวกับศิลปะการต่อสู้ (วิทยายุทธ) ที่ทำให้ผู้ฝึกมีความสามารถเหนือธรรมชาติต่าง ๆ บันเทิงคดีกำลังภายในโดยมากมักจะอ้างอิงถึงเหตุการณ์ในอดีตที่เกิดขึ้นในสถานที่ต่าง ๆ ในประเทศจีน
Austrobryonia
Austrobryonia เป็นสกุลของพืชดอกที่อยู่ในวงศ์ Cucurbitaceae.
ถิ่นกำเนิดของมันคือ ออสเตรเลีย
วอร์ม บอดี้
วอร์ม บอดี้ (Warm Bodies) เป็นนวนิยายแนวซอมบี้/ตลก/โรแมนซ์ เขียนโดยไอแซค มาเรียน เป็นเรื่องราวเกี่ยวกับซอมบี้ชื่อ "R" ที่ตกหลุมรัก "จูลี่" หญิงสาวผู้เป็นมนุษย์ ในห้วงเวลาที่ซอมบี้กับมนุษย์เป็นศัตรูกัน R จะต้องพิสูจน์ตัวเองให้ได้ว่า ซอมบี้ก็กลับไปเป็นมนุษย์ได้ หากได้ตกหลุมรักใครซักคน
จุดเริ่มต้นของนวนิยายเรื่องนี้มาจากเรื่องสั้นชื่อ "I Am a Zombie Filled with Love" และได้รับการตีพิมพ์เมื่อต้นปี 2010 โดยสำนักพิมพ์เอเทรีย บุ๊คส์ ส่วนภาษาไทยได้รับการตีพิมพ์ครั้งแรก ในปี 2013 โดยสำนักพิมพ์แพสชั่น แปลโดยพีระดา
Audouinia
Audouinia เป็นสกุลของพืชดอกที่อยู่ในวงศ์ Bruniaceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
รายชื่อสัญลักษณ์ทางวัฒนธรรมของสหราชอาณาจักร
รายชื่อสัญลักษณ์ทางวัฒนธรรมของสหราชอาณาจักร (List of cultural icons of the United Kingdom) สัญลักษณ์ของสหราชอาณาจักรส่วนใหญ่ คือ สัญลักษณ์ของประเทศอังกฤษ ในทางทฤษฎีรายชื่อนี้อาจถูกเรียกว่า สัญลักษณ์ทางวัฒนธรรมของอังกฤษ อย่างไรก็ตามไม่เพียงประเทศอังกฤษเท่า สัญลักษณ์ของสกอตแลนด์ ไอร์แลนด์เหนือ และเวลส์ ยังถูกเผยแพร่ไปยังส่วนอื่นๆ ของสหราชอาณาจักร หรือถูกก่อตั้ง ถูกประดิษฐ์หลังจากพระราชบัญญัติสหภาพ ค.ศ. 1707 หรือก่อนการรวมสหภาพ (ดังนั้นรวมสโตนเฮนจ์ด้วย)
รายชื่อสัญลักษณ์ทางวัฒนธรรมของสหราชอาณาจักร ได้แก่
1. ปอนด์สเตอร์ลิง
2. บรรษัทแพร่ภาพกระจายเสียงอังกฤษ (BBC)
3. ตู้โทรศัพท์แดง
4. ตู้ไปรษณีย์แดง
5. รถประจำทางสองชั้นสีแดงรูตมาสเตอร์
6. รถแท็กซี่ลอนดอนสีดำแฮกนี
7. รถยี่ห้อโรลส์-รอยซ์
8. บริตแทนเนีย (เทพีแห่งเสรีภาพ)
9. ราชวงศ์อังกฤษ
10. พระราชวังบักกิงแฮม
11. สโมสรฟุตบอล
12. หอนาฬิกาบิกเบน
13. สโตนเฮนจ์
14. หอคอยลอนดอน
15. วินสตัน เชอร์ชิล
16. โฮราชิโอ เนลสัน ไวเคานท์เนลสันที่ 1
17. บูลด็อกอังกฤษ
18. ยูเนียนแจ็ก
19. วิถีการดื่มชา
20. สปิตไฟร์ (เครื่องบินสงครามโลกครั้งที่ 2)
21. วิลเลียม เชกสเปียร์
22. เจมส์ บอนด์
23. เชอร์ล็อก โฮมส์
24. ฟิชแอนด์ชิปส์
26. ไส้กรอกและมันบด (Bangers and mash)
27. รถมินิ
29. ทีมจีบี (สัญลักษณ์โอลิมปิกของสหราชอาณาจักร)
30. คิลต์ (เครื่องแต่งกายชาวสกอต)
31. ทาร์ทัน (ลายสกอต)
34. วิสกี้
36. กำแพงเฮเดรียน
ทีโล เคเรอร์
ยัน ทีโล เคเรอร์ (Jan Thilo Kehrer; เกิดวันที่ 21 กันยายน ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งกองหลังให้แก่เวสต์แฮมยูไนเต็ดและทีมชาติเยอรมนี เขามีบิดาเป็นชาวเยอรมัน และมีมารดาเป็นชาวบุรุนดี
ชัลเคอ 04
เคเรอร์เป็นผุ้เล่นที่มาจากทีมเยาวชนของชัลเคอ 04 เขาลงเล่นนัดแรกในบุนเดิสลีกาเมื่อวันที่ 6 กุมภาพันธ์ ค.ศ. 2016 ในนัดที่เปิดบ้านเอาชนะเฟาเอ็ฟเอ็ล ว็อลฟส์บวร์ค 3–0 เขาทำประตูแรกให้กับสโมสรเมื่อวันที่ 1 เมษายน ค.ศ. 2017 ในดาร์บี้ถ่านหินที่เขาทำประตูตามตีเสมอโบรุสซีอาดอร์ทมุนท์ในบ้าน 1–1
วันที่ 5 พฤษภาคม ค.ศ. 2018 เขาทำสองประตูให้กับสโมสร ช่วยให้สโมสรจบอันดับที่สองของฤดูกาล 2017–18 จนได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2018–19
ปารีแซ็ง-แฌร์แม็ง
วันที่ 16 สิงหาคม ค.ศ. 2018 มีรายงานว่าเคเรอร์จะย้ายไปปารีแซ็ง-แฌร์แม็งด้วยค่าตัว 37 ล้านยูโร ต่อมาในวันที่ 7 เมษายน ค.ศ. 2019 เขาทำประตูแรกให้กับสโมสรในลีกเอิงนัดที่เสมอกับสทราซบูร์ 2-2 เขาทำประตูที่สองในลีกในนัดที่บุกไปเอาชนะน็องต์ 2–1 เมื่อวันที่ 4 กุมภาพันธ์ ค.ศ. 2020
วันที่ 24 กรกฎาคม ค.ศ. 2020 ในกุปเดอฟร็องส์นัดชิงชนะเลิศ เคเรอร์บาดเจ็บจนถูกแทนที่โดยกอแล็ง ดักบา นัดนั้นปารีแซ็ง-แฌร์แม็งเอาชนะไปได้ 1–0
ทีมชาติ
เคเรอร์เป็นนักฟุตบอลทีมชาติเยอรมนีชุดเยาวชน เขาชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปีในปี 2017 และเป็นกัปตันของทีมชาติในนัดที่พบกับคอซอวอ อาเซอร์ไบจาน และอิสราเอล
เคเรอร์ถูกเรียกติดทีมชาติชุดใหญ่เป็นครั้งแรกเมื่อวันที่ 29 สิงหาคม ค.ศ. 2018 ในนัดแรกของยูฟ่าเนชันส์ลีก ฤดูกาล 2018–19 ที่จะพบกับฝรั่งเศส และนัดกระชับมิตรที่จะพบกับเปรู
เกียรติประวัติ
ปารีแซ็ง-แฌร์แม็ง
เยอรมนีรุ่นอายุไม่เกิน 21 ปี
Attilaea
Attilaea เป็นสกุลของพืชดอกที่อยู่ในวงศ์ Anacardiaceae.
ถิ่นกำเนิดของมันคือ เม็กซิโกตะวันออกเฉียงใต้
สปีชีส์ในสกุล ได้แก่:
อินเตอร์เนชันแนลแชมเปียนส์คัพ ฤดูกาล 2015
อินเตอร์เนชั่นแนลแชมเปียนส์คัพ ฤดูกาล 2015 (2015 International Champions Cup) (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 3
การแข่งขัน
ผลการแข่งขันของทีมที่มาจากสหรัฐอเมริกาในเมเจอร์ลีกซอกเกอร์ ฤดูกาล 2015
{{football box }}
ไทมส์นิวโรมัน
ไทมส์นิวโรมัน (Times New Roman) เป็นไทป์เฟซเซริฟได้รับมอบหมายโดยหนังสือพิมพ์อังกฤษเดอะไทมส์ในปี 1931 และสร้างขึ้นโดยสแตนลีย์ มอร์ริสัน ที่ปรึกษาด้านศิลปะของบริษัทอุปกรณ์การพิมพ์โมโนไทพ์สาขาอังกฤษ ร่วมมือกับวิกเตอร์ ลาร์เดนท์ ศิลปินด้านอักษรในแผนกโฆษณาของเดอะไทมส์ ไทมส์นิวโรมันได้กลายเป็นหนึ่งในไทป์เฟซที่ได้รับความนิยมมากที่สุดตลอดกาลและติดตั้งบนคอมพิวเตอร์แบบตั้งโต๊ะส่วนใหญ่
ประธานาธิบดีสาธารณรัฐจีน
ประธานาธิบดีสาธารณรัฐจีน (President of the Republic of China) โดยทั่วไปเรียก ประธานาธิบดีไต้หวัน (President of Taiwan) เป็นประมุขแห่งรัฐประจำสาธารณรัฐจีน (ไต้หวัน) และเป็นจอมทัพสาธารณรัฐจีน
พรรคชาตินิยม (國民黨) ก่อตั้ง "สาธารณรัฐจีน" (中華民國) ขึ้นเมื่อวันที่ 1 มกราคม ค.ศ. 1912 เพื่อปกครองประเทศจีนทั้งหมด ภายหลังเกิดสงครามโลกครั้งที่สองและสงครามกลางเมืองจีน พรรคชาตินิยมสูญเสียอำนาจในจีนแผ่นดินใหญ่ให้แก่พรรคสังคมนิยม (共产党) พรรคชาตินิยมล่าถอยมายังเกาะไต้หวันและสถาปนาการปกครองขึ้นเป็น "สาธารณรัฐจีน" อ้างว่า บังคับบัญชาเกาะไต้หวันและเกาะปริมณฑลในฐานะรัฐเอกราช ส่วนพรรคสังคมนิยมจัดตั้ง "สาธารณรัฐประชาชนจีน" (中华人民共和国) ขึ้นบนแผ่นดินใหญ่ และถือเอาเกาะไต้หวันกับทั้งเกาะปริมณฑลเป็นส่วนหนึ่งของแผ่นดินใหญ่ต่อไป ขณะที่สถานะของสาธารณรัฐจีนเองก็ไม่เป็นที่รับรองของประชาคมโลกมาจนบัดนี้
ตำแหน่งประธานาธิบดีสาธารณรัฐจีนนั้นสถาปนาขึ้นเมื่อ ค.ศ. 1948 ตามรัฐธรรมนูญ ค.ศ. 1947 ผู้ประเดิมตำแหน่ง คือ เจียง ไคเช็ก หรือ เจี่ยง เจี้ยฉือ (蔣介石) ส่วนผู้ดำรงตำแหน่งคนปัจจุบัน คือ ไช่ อิงเหวิน (蔡英文)
เปอกันโอละฮ์รากานาซีโยนัล
เปอกันโอละฮ์รากานาซีโยนัล (Pekan Olahraga Nasional; National Sports Week) เป็นมหกรรมกีฬาที่จัดขึ้นทุก 4 ปี ในประเทศอินโดนีเซีย ผู้เข้าร่วมแข่งขันคือนักกีฬาจากทุกจังหวัดของประเทศอินโดนีเซีย
แจกกิดลิตเทิลพิลล์
แจกกิดลิตเทิลพิลล์ (Jagged Little Pill) เป็นสตูดิโออัลบั้มที่สามและเป็นอัลบั้มที่ออกขายทั่วโลกอัลบั้มแรกของนักร้องชาวแคนาดา อลานิส มอริสเซตต์ ออกจำหน่ายวันที่ 13 มิถุนายน ค.ศ. 1995 โดยสังกัดแมเวอริกเรเคิดส์ เป็นอัลบั้มแรกหลังจากพักงานนานสามปี และแยกตัวออกจากสังกัดเอ็มซีเอเรเคิดส์ แจกด์ลิตเทิลพิลล์ เขียนเพลงโดยเกล็น บัลลาร์ด ซึ่งแนะนำมอริสเซตต์ให้รู้จักกับแนวดนตรีป็อป อัลบั้มผลิตซิงเกิลที่ประสบความสำเร็จถึง 6 เพลง ได้แก่ "ยูออตตาโนว์" "ไอรอนิก" "ยูเลิร์น" "แฮนด์อินมายพ็อกเก็ต" และ "เฮดโอเวอร์ฟีต"
สถานีขนส่งผู้โดยสารกรุงเทพ (จตุจักร)
สถานีขนส่งผู้โดยสารกรุงเทพ (จตุจักร)  หรือเรียกว่า หมอชิตใหม่ หรือที่เรียกกันติดปากว่า หมอชิต 2 ตั้งอยู่บนถนนกำแพงเพชร 2 แขวงจตุจักร เขตจตุจักร กรุงเทพมหานคร ในพื้นที่ของการรถไฟแห่งประเทศไทย ซึ่งมีบริการรถโดยสารปรับอากาศสำหรับเดินทางไปภาคกลาง, ภาคเหนือ, ภาคตะวันออกเฉียงเหนือ (ภาคอีสาน) ในส่วนภาคตะวันออก และภาคใต้ จะมีให้บริการในบางเส้นทาง
สถานที่ใกล้เคียงสถานีขนส่งผู้โดยสารกรุงเทพ (จตุจักร) ได้แก่ สถานีเดินรถโดยสารขนาดเล็ก (จตุจักร), สถานีกลางกรุงเทพอภิวัฒน์ (สถานีกลางบางซื่อ), เจเจมอลล์, ตลาดนัดจตุจักร, พิพิธภัณฑ์เด็กกรุงเทพฯ, สวนจตุจักร, รถไฟฟ้ามหานคร สายเฉลิมรัชมงคล (MRT สายสีน้ำเงิน) สถานีกำแพงเพชร, รถไฟฟ้าเฉลิมพระเกียรติ 6 รอบพระชนมพรรษา สาย 1 (BTS สายสุขุมวิท หรือ สายสีเขียว) สถานีหมอชิต, กรมการขนส่งทางบก
Atropanthe
Atropanthe เป็นสกุลของพืชดอกที่อยู่ในวงศ์ Solanaceae.
ถิ่นกำเนิดของมันคือ จีน
สปีชีส์ในสกุล ได้แก่:
Atrichodendron
Atrichodendron เป็นสกุลของพืชดอกที่อยู่ในวงศ์ Solanaceae.
ถิ่นกำเนิดของมันคือ เวียดนาม
สปีชีส์ในสกุล ได้แก่:
การพิจารณาคดีแพทย์
262px|thumb|[[คาร์ล บรันท์ นักฟิสิกส์คนสนิทของฮิตเลอร์และเป็นกรรมาธิการสาธารณสุขและสุขาภิบาลไรช์ ขณะถูกนำตัวขึ้นพิจารณาคดี]]
การพิจารณาคดีแพทย์เนือร์นแบร์ก (Nürnberger Ärzteprozess) หรือมีชื่อสำนวนอย่างเป็นทางการว่า คดีระหว่างสหรัฐอเมริกา กับคาร์ล บรันดท์ และพวก (United States of America v. Karl Brandt, et al.) เป็นการพิจารณาคดีอาชญากรรมสงครามของแพทย์ชาวเยอรมัน 12 คดีชุดแรกซึ่งทางการสหรัฐอเมริกาจัดในเขตยึดครองของตนในเนือร์นแบร์ก ประเทศเยอรมนี หลังสงครามโลกครั้งที่สองยุติ การพิจารณาคดีเหล่านี้จัดในศาลทหารสหรัฐ มิใช่ในศาลทหารระหว่างประเทศ แต่จัดในบางห้องของวังสันติภาพ การพิจารณาคดีดังกล่าวเรียกรวมว่า "การพิจารณาคดีเนือร์นแบร์กลำดับหลัง" หรืออย่างเป็นทางการว่า "การพิจารณาคดีอาชญากรสงครามต่อศาลทหารเนือร์นแบร์ก"
จำเลย 20 ใน 23 คนเป็นแพทย์ และถูกกล่าวหาว่าเกี่ยวข้องในการทดลองมนุษย์ของนาซีและการสังหารหมู่โดยอำพรางเป็นการุณยฆาต
ผู้พิพากษาในคดีนี้ซึ่งนั่งพิจารณาต่อศาลทหาร 1 ได้แก่ วัลเทอร์ บี. บีลส์ (ประธานผู้พิพากษา) จากรัฐวอชิงตัน, แฮโรลด์ แอล. ซีบริงจากรัฐฟลอริดา และจอห์นสัน ที. ครอว์ฟอร์ดจากรัฐโอคลาโฮมา โดยมีวิกเตอร์ ซี. สเวียริงเกน อดีตผู้ช่วยพิเศษของอัยการสูงสุดแห่งสหรัฐอเมริกา เป็นผู้พิพากษาสำรอง หัวหน้าทนายความสำหรับการพิจารณาคดี คือ เทลฟอร์ด เทย์เลอร์ และหัวหน้าอัยการ คือ เจมส์ เอ็ม. แม็กฮานีย์ มีการยื่นคำฟ้องคดีอาญาอุกฉกรรจ์เมื่อวันที่ 25 ตุลาคม ค.ศ. 1946 การพิจารณาคดีกินเวลาตั้งแต่วันที่ 9 ธันวาคมปีนั้นจนวันที่ 20 สิงหาคม ค.ศ. 1947 ในบรรดาจำเลย 23 คน ได้รับปล่อยตัวเจ็ดคนและได้รับโทษประหารชีวิตเจ็ดคน ที่เหลือได้รับโทษจำคุกตั้งแต่สิบปีจนตลอดชีวิต
คำฟ้องคดี
ศาลส่วนใหญ่ได้ลดจำนวน 1 ข้อหา ซึ่งได้ระบุว่า ข้อกล่าวหาอยู่นอกเหนืออำนาจศาล
I — ถูกฟ้องคดีแต่ไม่ถูกพิพากษาลงโทษ  G — ถูกฟ้องคดีและถูกตัดสินว่ามีความผิด
คาร์ล เบ็นทซ์
คาร์ล ฟรีดริช เบ็นทซ์ (Karl Friedrich Benz) เป็นผู้ออกแบบเครื่องยนต์และวิศวกรยานยนต์ชาวเยอรมัน เขาเป็นผู้ประดิษฐ์รถเบ็นทซ์พาเท็นท์-โมทอร์วาเกิน รถยนต์ใช้น้ำมันคันแรกของโลก และยังเป็นผู้ประดิษฐ์คลัตช์, คาร์บูเรเตอร์ และหัวเทียน
ซันโย
บริษัท ซันโย อิเล็กทริก จำกัด เป็นบริษัทผู้ผลิตสินค้าเครื่องใช้ไฟฟ้าและอิเล็กทรอนิกส์รวมถึงแผงวงจรรวมของญี่ปุ่นมีสำนักงานใหญ่อยู่ที่เมืองโมะริงุจิ ซันโยก่อตั้งเมื่อปี พ.ศ. 2490 โดย อิอุเอะ โตชิโอ ซึ่งเคยเป็นพนักงานของบริษัทมัตซึชิตะ
คาร์ล เบ็นทซ์
แม้ชีวิตจะขัดสน แต่มารดาก็จัดแจงให้เขาได้รับการศึกษาที่ดี เด็กชายเบ็นทซ์เข้าเรียนที่โรงเรียนประถมศึกษาในเมืองคาลส์รูเออและเป็นนักเรียนยอดเยี่ยม ต่อมาเขาเข้าศึกษาที่โรงเรียนสารพัดช่าง ในตอนแรกเขาเรียนวิชาทำกุญแจ แต่แล้วก็หันไปเรียนทางด้านวิศวกรรมหัวรถจักรไอน้ำตามรอยบิดา ใน ค.ศ. 1860 เบ็นทซ์ในวัย 15 ปีสามารถสอบเข้าเรียนสาขาวิศวกรรมเครื่องกลที่มหาวิทยาลัยคาลส์รูเออได้ และจบการศึกษาใน ค.ศ. 1864
ในปีค.ศ. 1883 เบ็นทซ์ได้ตั้งบริษัท Benz & Co. Rheinische Gasmotoren-Fabrik ขึ้นที่เมืองมันไฮม์ (ภายหลังได้รวมกิจการกับไดม์เลอร์เป็น Daimler-Benz AG) ซึ่งผลิตเครื่องจักรกลทางอุตสาหกรรม และต่อมาก็ผลิตเครื่องยนต์ก๊าซออกวางจำหน่าย ความก้าวหน้าของบริษัททำให้เขาคิดออกแบบ เกวียนไร้ม้า (horseless carriage) ขึ้นมาซึ่งเป็นความคิดที่คิดไว้นานแล้ว ในปีค.ศ. 1885 เขาสร้างยานยนต์สามล้อซึ่งเป็นยานยนต์คันแรกชื่อว่าเบ็นทซ์พาเท็นท์-โมทอร์วาเกิน (Benz Patent-Motorwagen) ซึ่งได้รับการยอมรับเป็นรถยนต์คันแรกของโลก
วอลเลย์บอลชายชิงแชมป์นอร์เซกา 2019
วอลเลย์บอลชายชิงแชมป์นอร์เซกา 2019 (2019 Men's NORCECA Volleyball Championship) เป็นการแข่งขันครั้งที่ 26 ของวอลเลย์บอลชายชิงแชมป์นอร์เซกา จัดขึ้นโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน ซึ่งมีกำหนดจัดขึ้นที่วินนิเพ็ก ประเทศแคนาดา ระหว่างวันที่ 2–7 กันยายน ค.ศ. 2019
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
รอยัลรัมเบิล (2019)
รอยัลรัมเบิล (2019) (Royal Rumble (2019)) รายการเพย์-เพอร์-วิว มวยปล้ำอาชีพ WWE ซึ่งปีนี้จัดขึ้นเป็นปีที่ 32 ในวันที่ 27 มกราคม 2019 (28 มกราคม ตามเวลาประเทศไทย) ที่สนาม Chase Field เมืองฟีนิกซ์, รัฐแอริโซนา
วอลเลย์บอลชายชิงแชมป์นอร์เซกา 2019
กลุ่มเอ
[ P2]}}[ P3]}} [ P2]}}[ P3]}}
รอยัลรัมเบิล (2019)
ลำดับผู้เข้าร่วมฝั่งหญิง
Brand
(*) - Mandy Rose ถูกกำจัดออกนอกเวที ในตอนที่เธอกำจัด Naomi ออก
วอลเลย์บอลชายชิงแชมป์นอร์เซกา 2019
กลุ่มเอ
[ P2]}}[ P3]}}
รอยัลรัมเบิล (2019)
ลำดับผู้เข้าร่วมฝั่งหญิง
(**) - เดิมที่ Lana ออกมาเป็นคนที่ 28, แต่ได้รับบาดเจ็บที่เขาในบท ในช่วงแมทช์ Pre-Show ทำให้ Becky Lynch ถูกแทนที่
ลำดับผู้เข้าร่วมฝั่งชาย
(*) - Nia Jax ลอบทำร้าย ผู้ออกเป็นคนที่ 30, R-Truth และแทนที่ด้วยตัวเธอเอง
รายชื่อบริษัทอิเล็กทรอนิกส์
รายชื่อบริษัทอิเล็กทรอนิกส์
Atherandra
Atherandra เป็นสกุลของพืชดอกที่อยู่ในวงศ์ Apocynaceae.
ถิ่นกำเนิดของมันคือ อินโดจีน ถึงตะวันตก มาเลเซีย
สปีชีส์ในสกุล ได้แก่:
Atemnosiphon
Atemnosiphon เป็นสกุลของพืชดอกที่อยู่ในวงศ์ Thymelaeaceae.
ถิ่นกำเนิดของมันคือ มาดากัสการ์
สปีชีส์ในสกุล ได้แก่:
Cervus
Cervus (/เซอ-วัส/) เป็นสกุลของกวาง ที่พบกระจายพันธุ์ในยูเรเชีย, แอฟริกาเหนือ และบางส่วนของอเมริกาเหนือ
เดิมสกุลนี้เคยถูกจัดให้เป็นสกุลหลักของกวาง ร่วมกับสกุลอื่น ๆ คือ Dama, Elaphurus และ Hyelaphus และจนถึงปลายปี ค.ศ. 1980 ก็ยังคงใช้อยู่ รวมถึงสมาชิกของสกุล Przewalskium, Rucervus และ Rusa ยกเว้นกวางดาว (Axis axis), บาราซิงก้า (Rucervus duvaucelii), สมัน (R. schomburgki) และทุกชนิดในสกุล Dama ซึ่งมีหลักฐานทางพันธุกรรมแสดงให้เห็นว่าทุกชนิดควรจะกลับไปสกุล Cervus เหมือนเดิม
ปัจจุบัน Cervus ถูกแบ่งออกได้เป็น 3 ชนิด
Hyelaphus
Hyelaphus เป็นสกุลของกวางขนาดเล็กสกุลหนึ่ง พบกระจายพันธุ์ในภูมิภาคเอเชียใต้และเอเชียตะวันออกเฉียงใต้ โดยทั่วไปแล้วมีลำตัวสีน้ำตาล ทั้งหมดเป็นชนิดที่ถูกคุกคามในธรรมชาติ และใน 2 จาก 3 ชนิด เป็นชนิดที่พบกระจายพันธุ์เฉพาะบนเกาะเล็ก ๆ แต่เดิมสกุลนี้เคยถูกจัดให้เป็นสกุลย่อยของสกุล Axis แต่ปัจจุบันด้วยหลักฐานทางพันธุกรรมพบว่ากลับมีความใกล้ชิดกับสกุล Rusa มากกว่า จำให้ถูกแยกออกเป็นสกุลต่างหาก
ประจักษ์ มหาวงศ์
ร.ต.อ.ประจักษ์ มหาวงศ์ (ชื่อเล่น: มี่ หรือบางครั้งเรียก ทอมมี่; 19 พฤศจิกายน พ.ศ. 2524 – ) เป็นนักกีฬาจักรยานทีมชาติไทย
ประวัติ
วันที่ 21 มกราคม พ.ศ. 2550 ประจักษ์เข้าแข่งขันจักรยานทางไกล ทัวร์ออฟสยาม 2007 สเตจ 2 ซึ่งเขาสามารถคว้าตำแหน่งเบสต์อาเซียน และได้สวมเสื้อน้ำเงิน และในเดือนธันวาคมของปีเดียวกันนี้ ประจักษ์เข้าแข่งขันกีฬาจักรยานในซีเกมส์ 2007 ที่จังหวัดนครราชสีมา โดยเขาได้รับรางวัลเหรียญทองในประเภทไทม์ไทรอัล ที่ระยะทาง 42 กิโลเมตร